Telekonkurss «Klassikatähed» tuleb taas ja otsib andekaid osalejaid - Uudised - Kultuur
Telekonkurss «Klassikatähed» tuleb taas ja otsib andekaid osalejaid
16. juuni 2015, 10:28
Telekonkursi «Klassikatähed» võitjad Marcel Johannes Kits (tšello, 2013) ja Katariina Maria Kits (viiul, 2014)
ETV alustab sügisel taas populaarse telekonkursiga «Klassikatähed». Registreerumine konkursile algab 1. oktoobril 2015.
«Ootame saatesse osalema säravaid noori klassikalise muusika soliste, kes räägivad eesti keelt ja kes 1. detsembri seisuga on 15 -25-aastased. Tingimuseks on ka see, et nad ei ole varasemalt võitnud konkurssi «Klassikatähed» või «Con Brio»,» rääkis telekonkursi «Klassikatähed»formaadi üks autor ja produtsent Helen Valkna.
«Nagu juba varasemad aastad on näidanud, on selle konkursi puhul tegemist suurepärase võimalusega noortele muusikutele ennast proovile panna ja nii žüriile, televaatajatele kui ka kontserdisaali publikule meeldejäävaid elamusi pakkuda» kommenteeris Eesti Kontserdi produtsent Neeme Punder.
Varasemal kahel hooajal on telekonkursi «Klassikatähed» võitnud Marcel Johannes Kits (tšello, 2013) ja Katariina Maria Kits (viiul, 2014).
Telekonkurss «Klassikatähed 2016» toimub 2015 aasta detsembrist kuni 2016 aasta aprillini, korraldajad on Eesti Kontsert, Eesti Televisioon ja Klassikaraadio. Infot telekonkursi «Klassikatähed 2016» kohta saab ETV kodulehelt etv.ee/klassikatahed ja Facebookist www.facebook.com/klassikatahed
Esimene «Klassikatähtede»saade on eetris 13. märtsil 2016.
Mati Vetevool: kui raha inimese kätte saab, on asi metsas (9)